**LĒMUMS**

Liepājā

|  |  |
| --- | --- |
| 2021.gada 11.novembrī |  Nr.429/15(prot. Nr.15, 24.§) |

Par lietošanas tiesību aprobežojumu

zemesgabala Ģenerāļa Baloža ielā 23A,

Liepājā, daļā

Saskaņā ar sabiedrības ar ierobežotu atbildību "Elnetworks" izstrādāto projektu "10kV kabeļu pārcelšana īpašumā Ģenerāļa Baloža ielā 23A, Liepājā" paredzēts pārcelt esošo elektropārvades kabeļu līniju, kā rezultātā apgrūtinātā platība pašvaldībai piederošajā zemesgabalā Ģenerāļa Baloža ielā 23A, Liepājā, samazināsies, pamatojoties uz likuma "Par pašvaldībām" 14.panta pirmās daļas 2.punktu un 21.panta pirmo daļu, Enerģētikas likuma 19.panta pirmo daļu, 19.1 un 24.pantu, Ministru kabineta 2006.gada 25.jūlija noteikumiem Nr.603 "Kārtība, kādā aprēķināma un izmaksājama atlīdzība par energoapgādes objekta ierīkošanai vai rekonstrukcijai nepieciešamā zemes īpašuma lietošanas tiesību ierobežošanu", izskatot akciju sabiedrības "Sadales tīkls" 2021.gada 13.oktobra vēstuli Nr.308071-03/2241 "Par aprobežojuma līguma noslēgšanu Ģenerāļa Baloža ielā 23A, Liepājā", Liepājas valstspilsētas pašvaldības domes pastāvīgās Pilsētas attīstības komitejas 2021.gada 4.novembra lēmumu (sēdes protokols Nr.12), Liepājas valstspilsētas pašvaldības dome **nolemj:**

1. Piekrist, ka par labu akciju sabiedrībai "Sadales tīkls" (reģistrācijas Nr.40003857687; juridiskā adrese: Šmerļa iela 1, Rīga) tiek noteikts lietošanas tiesību aprobežojums Liepājas valstspilsētas pašvaldības nekustamajam īpašumam - zemesgabala Ģenerāla Baloža ielā 23A, Liepājā (kadastra apzīmējums 1700 002 0667), daļai aptuveni 153 kv.m platībā (pielikumā), zemesgabala platība var tikt precizēta pēc projekta apstiprināšanas, jauna elektroapgādes objekta - elektropārvades kabeļu līnijas - ierīkošanai un ekspluatācijai, demontējot iepriekš ierīkoto kabeļu līniju 200 kv.m platībā.

2. Pilnvarot Liepājas pilsētas pašvaldības iestādes "Nekustamā īpašuma pārvalde" vadītāju Liepājas valstspilsētas pašvaldības vārdā noslēgt līgumu ar akciju sabiedrību "Sadales tīkls" par lēmuma 1.punktā minēto lietošanas tiesību aprobežojumu, paredzot vienreizēju atlīdzību.

3. Liepājas valstspilsētas pašvaldības izpilddirektora vietniekam (īpašumu jautājumos) kontrolēt lēmuma izpildi.

|  |  |
| --- | --- |
| Priekšsēdētājs | Gunārs Ansiņš |
| Nosūtāms: | Nekustamā īpašuma pārvaldei, nomniekam |